钦定古今图书集成/理学汇编/学行典/第227卷 > 《题宋孝子诗册序》董其昌
## 钦定古今图书集成/理学汇编/学行典/第227卷 > 《题宋孝子诗册序》董其昌

燕大夫鸿洲公祖。出《宋孝子传》，欲侈歌其事，常知张
子虞侯为人群之选也。式虞侯之闾，授之册，征诗于
名公髦士闲，虞侯雅推不佞，偕予犹子传文造请赓
韵。予披《孝子传》，泫然重先灵之痛，因叹宋骈溪先生
孝履不瑕，足备史氏。盖多《蓼莪》陟岵之心，而善补《小
弁》之衅者与！天不生贤嗣敬斋公岳岳谏垣，移孝为
“忠，表扬盛美。”先生即有纯行，将安所见哉？燕大夫佐
松，虽绾兵符，树旌旄东海上，往往礼贤亲民，教之修
其孝弟忠信，令有勇知。方幸际昇平之代，纵一旦烽
警突起，国已有长城矣。则此举岂徒以铅椠争侈？盖
咏孝喻俗，无乃借楚国之高标，作三吴之型范，而孝
治吾松耶？真可谓盛明良吏也。虞侯江表伟人，名闻
京国，而传文于不佞家，亢宗《大雅》，俱不与门外事者。
今且挟册孜孜恳恳，旦晚坐予斋头，务祈索和，是何
但恪遵公祖之命，亦其天性善根深契于孝子之衷，
而为之驰驱千里之遥乎哉？独以夜光满盘，胡须不
佞长价，遂不复诗，谩题数言于册首，阐忠臣孝子之